предназначени за внос в Съюза от юни 2021 г. до юни 2022 г. В отговор на писмо от Комисията на 17 май 2021 г. Мавриций предостави допълнителна информация.
 (8)
 В искането си Мавриций изтъква отново повтарящите се проблеми при снабдяването с цел спазване на правилата за произход. Държавата се позовава по-специално на липсата на баракуда с произход от Съюза или Мавриций и на нерентабилността да се инвестира в кораби, за да се изпълнят условията, определени в член 6, параграф 2 от протокол 1 по отношение на риболова на баракуда. Мавриций твърди, че баракудата от други държави от Африка, Карибите и Тихоокеанския басейн, които са страни по СИП (наричани по-нататък „други държави от АКТБ, страни по СИП“), с която е възможна кумулация, е твърде скъпа (например баракуда от Намибия) или не отговаря на изискванията за качество и редовни доставки. Мавриций стига до заключението, че не му остава нищо друго, освен да продължи да набавя суровини без произход, и по-специално внасяна от Нова Зеландия баракуда, за преработвателната си промишленост. Според предоставените от Мавриций данни добавената стойност в Мавриций представлява едва 17,5 % от стойността на готовите продукти.
 (9)
 В член 44, параграф 1 от Протокол 1 се предвижда, че дерогации от протокола могат да бъдат приемани от Комитета за митническо сътрудничество, когато развитието на съществуващите промишлени отрасли или създаването на нови промишлени отрасли в държавите от ИЮА оправдава това, и че Съюзът следва да удовлетвори всички искания на държавите от ИЮА, които са надлежно обосновани в съответствие с посочения член и които не могат да причинят тежка вреда на вече наложил се промишлен отрасъл в Съюза.
 (10)
 В член 44, параграфи 3 и 5 от Протокол 1 се добавя, че при разглеждането на исканията се взема предвид по-специално: географското положение на съответната държава от ИЮА, като по отношение на островните държави от ИЮА разглеждането се извършва в благоприятна светлина; и случаите, в които прилагането на съществуващите правила за произход би засегнало чувствително способността на съществуващ промишлен отрасъл в държава от ИЮА да продължи износа си за Съюза.
 (11)
 След анализ се стигна до заключението, че прилагането на съществуващите правила за произход за разглежданите продукти би засегнало способността на съществуващия малък отрасъл за производство на осолена баракуда в Мавриций да продължи износа си за Съюза; че следва да се вземе предвид географското положение на Мавриций, който е малък остров, отдалечен от пазарите за износ пазари и източниците на внос; че поисканата дерогация не би причинила тежка вреда на вече наложил се промишлен отрасъл в Съюза; и по-рано предоставените дерогации не са надвишавали пет години.
 (12)
 Дерогациите, предвидени в член 44 от протокол 1, следва обаче да останат временни решения и да не се използват като средство за трайно изменение на договорените правила за произход.
 (13)
 Искането и допълнителните разяснения, предоставени от Мавриций, не показват обаче конкретни стъпки, предприети за преодоляване на съществуващото положение и за трайно спазване на договорените правила за произход. Мавриций посочва, че изграждането на собствен флот за улов на баракуда не е осъществимо и че за спазването на правилото за